stanford-oval/wikipedia huggingface dataset:
Helena Kaikkonen

| Helena Kaikkonen> Henkilötiedot |
| --- | --- |
Syntynyt: 1959 (ikä 64–65) Ii
Kansalaisuus:  Suomi
Ammatti:  tekstiilitaiteilija
Taiteilija
Aktiivisena:  1992–
Aiheesta muualla
Kotisivut
Helena Kaikkonen (s. 1959 Ii) on suomalainen tekstiilitaiteilija.

Kaikkonen on opiskellut Norjassa tekstiilitaiteen ja muotoilun laitoksella sekä Taideteollisessa korkeakoulussa. Kaikkosen töissä luonto on tärkeä elementti niin aiheiden kuin materiaalinkin osalta. Kaikkonen tekee myös tila- ja ympäristötaideteoksia.
Helena Kaikkosen työhuone sijaitsee Oulun Pikisaaressa Vanhalla Villatehtaalla.
Julkiset teokset

Lehto, pellava/metsätähdet, Oulun Kaupungin sairaalan Hiljaisuuden huone, Oulu 2002
Natura- sarja, pellavakuitu/kasvit, Ylläs, Hotelli Ylläs Saaga, 2003
Seitit, puuvillaharso/pellavakuitu/pigmentti/rautalanka, Ylläs, Hotelli Ylläs Saaga, 2003
Vetten laulu- sarja, Imatra, Ukonniemen lomakylä, 2004-2005
Taimitarha, pellava/silkki, Kempele, Kokkokankaan seurakuntakeskus, 2005
Julkisia teoksia myös Nordea pankki Ii, Iin kunta, Neste Oy, Tyrnävän kunta ja Valtarin koulu Ii
Aiheesta muualla

Kotitaiteilijoiden näyttely täydentää KulttuuriKauppilan kesän KulttuuriKauppila.  14.07.2020. Viitattu 18.4.2022.
Helena Kaikkonen Taiko. Viitattu 18.4.2022.
Mitä saisi olla

| Mitä saisi olla |
| --- | --- |

Verkkosivusto:  http://www.mso.fi/
Kaupallinen:  Kyllä
Tyyppi:  Verkkokauppa
Rekisteröinti:  Vaihtoehtoinen
Kielet:  Suomi
Omistaja:  Sanoma Media Finland
Luonut:  Janne Nyyssönen
Avattu:  huhtikuu 2013
MitäSaisiOlla.fi oli Sanoman luoma suomalainen lyhytikäinen verkkokauppakeskus. Kauppakeskus avattiin huhtikuussa 2013 ja sen omisti Sanoma Media Finland. Verkkokauppakeskus hyödynti Symmetria Softwaren "Shop-in-Shop" verkkokauppa-alustaa, joka yhdistää useiden verkkokauppojen tarjoaman. Verkkokauppakeskuksen toimintalogiikka muistutti Fruugo-verkkokauppaa, joka yhdisti yli sadan suomalaisen, brittiläisen, hollantilaisen ja ruotsalaisen verkkokaupan tarjoaman, toisin kuin MSO.fi. Sen tarkoituksena oli parantaa kuluttajan kokemusta sekä kauppiaan tavoittavuutta ja pyrkiä Amazonin ja Play.comin kaltaiseksi verkkokauppakeskukseksi. MSO:n toiminta lopetettiin 30.4.2015.
Harri-Pekka Kaukonen

| Harri-Pekka Kaukonen> Henkilötiedot |
| --- | --- |
Syntynyt: 1963 (ikä 60–61)
Muut tiedot
Yritys:  Sanoma
Asema:  Toimitusjohtaja
Hallitusjäsenyydet:  Lindström, Tieto-Evry, YIT
Harri-Pekka Antero Kaukonen (s. 1963) oli Sanoman toimitusjohtaja vuosina 2011–2015. Ennen Sanomaa hän toimi muun muassa Fazerin talousjohtajana ja McKinseyssä konsulttina. Hän on ollut Lindströmin hallituksen jäsen vuodesta 2015. Nuoruudessaan Kaukonen pelasi koripalloa ja ylsi SM-mitaleille ja nuorten maajoukkueeseen.
Kaukonen on ollut YIT:n hallituksen puheenjohtaja vuodesta 2018.
Koripalloilijana

Kaukonen pelasi koripalloa kasvattajaseurassaan Panttereissa miesten SM-sarjassa seitsemän kautta vuosina 1982–1987. Hän saavutti Panttereissa SM-hopeaa vuonna 1983 ja SM-pronssia vuonna 1989 sekä kahdesti Suomen cupin hopeaa. Hän kuului myös Suomen alle 18-vuotiaiden maajoukkueen kokoonpanoon ikäluokan vuoden 1982 EM-kilpailuissa, missä Suomi sijoittui kahdeksanneksi.
Sanoman toimitusjohtajana

Kaukonen nimitettiin Sanoman toimitusjohtajaksi tammikuussa 2011. Kaukosen heinäkuussa 2015 antaman lausunnon mukaan Sanoma ei kyennyt sopeutumaan muutokseen ja tarvitsee sopeutumisohjelmia ja suoraviivaisempaa toimintaa. Jääkiekon SM-liigan lähetysoikeuksien ostamista 2012 hän piti yli-investointina. Sanoman markkina-arvosta hävisi viidessä vuodessa kolme neljännestä. Sanoma antoi Kaukoselle potkut syyskuussa 2015. Analyytikko Sauli Vilénin mukaan Kaukonen joutui ensin toteuttamaan ja sitten purkamaan aiemman johdon uskaliaita investointipäätöksiä.
Esperi Care ja laiminlyönnit

Kokoomuksen kansanedustaja Eero Lehti vaadi 30. tammikuuta 2019 Esperi Caren hallituksen puheenjohtaja Harri-Pekka Kaukosen eroa Esperi Caressa esiintyneiden laiminlyöntien takia. Edeltävänä päivänä 29.  tammikuuta Esperi Caren toimitusjohtaja Marja Aarnio-Isohanni erosi.
Keskeinen työkokemus

Sanoma Oy, toimitusjohtaja 2011–2015
Oy Karl Fazer Ab, useita eri johtotason tehtäviä 2003–2011
McKinsey & Company, osakas 1999–2003
Luottamustehtäviä

YIT, hallituksen puheenjohtaja 2018–
Ahlstrom-Munksjö, hallituksen jäsen ja tarkastusvaliokunnan puheenjohtaja
Esperi Care, hallituksen puheenjohtaja
Evli, hallituksen puheenjohtaja
Lindström Oy, hallituksen puheenjohtaja (hallituksen jäsen 2015–)
Tietoevry, hallituksen jäsen 2016–
Suomen Vaka-palvelut II Oy (Touhula varhaiskasvatus), hallituksen puheenjohtaja
Suomen Asuntoneuvoja Oy, hallituksen puheenjohtaja
Hayden Christensen

| Hayden Christensen |
| --- | --- |
 Hayden Christensen ،2017
Henkilötiedot
Syntynyt: 19. huhtikuuta 1981 (ikä 43) Vancouver, Kanada
Kansalaisuus:   Kanada
Ammatti:  näyttelijä
Puoliso:  Rachel Bilson (2007–2017)
Lapset:  1
Näyttelijä
Aktiivisena:  1993–
Merkittävät roolit:  Anakin Skywalker  Kloonien hyökkäys Sithin kosto David Rice  Jumper Clay Beresford, Jr.  Awake
Aiheesta muualla
IMDb 
Elonet
Hayden Christensen (s. 19. huhtikuuta 1981 Vancouver, Kanada) on kanadalainen näyttelijä. Hänet tunnetaan muun muassa Anakin Skywalkerina Tähtien sota -elokuvissa Kloonien hyökkäys ja Sithin kosto. Hänet on myös liitetty digitaalisesti Jedin paluun loppukohtaukseen, jossa Anakinin, Yodan ja Obi-Wan Kenobin henget ilmestyivät Luke Skywalkerille. George Lucas valitsi Christensenin Anakiniksi tuhansien ehdokkaiden joukosta, joihin kuului esimerkiksi Leonardo DiCaprio. Lucas kertoi halunneensa vähemmän tunnetun näyttelijän Tähtien sotaan.
Hayden Christensen syntyi Vancouverissa ja kasvoi Torontossa.  Hän esiintyi 1990-luvulla kanadalaisissa televisiosarjoissa, kuten Higher Groundissa. Hänet huomattiin, kun hänen vanhempi siskonsa Hejsa, entinen trampoliinikisan voittaja, oli etsimässä itselleen agenttia, koska hän oli saanut roolin Pringles-perunalastumainoksesta. Nykyisin hän asuu Ontarion Richmond Hillissä.
Yksityiselämä

Hayden Christensenin isä David Christensen on puoliksi tanskalainen ja puoliksi englantilainen. Hänen äitinsä Alie Nelson on puoliksi italialainen ja puoliksi ruotsalainen. Christensenillä on kolme sisarusta: isoveli Tove sekä siskot Kaylen ja Hejsa. Hayden, Tove ja Hejsa Christensen osallistuivat vuoden 2002 Eco Challenge -kilpailuun, joka oli Fidžillä. Jääkiekkoilija Erik Christensen on hänen serkkunsa. Hayden Christensen on myös harrastanut Gumball 3000:ta.
Christensen pitää yksityiselämänsä yksityisenä. Hän on seurustellut muun muassa Natalie Portmanin ja Sienna Millerin kanssa. Joulukuussa 2008 Christensen kihlautui pitkäaikaisen tyttöystävänsä Rachel Bilsonin kanssa. Heille syntyi lapsi vuonna 2014. Christensen ja Bilson erosivat vuonna 2017.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1995 | Hulluuden syövereissä | In the Mouth of Madness | Paper Boy |
| 1995 | Street Law | Street Law | Young John Ryan |
| 1998 | Strike! | The Hairy Bird | Tinkan deitti |
| 1999 | Virgin Suicides | Virgin Suicides | Jake Hill Conley |
| 1999 | Free Fall | Free Fall | Patrick Brennan |
| 2001 | Elämää rakentamassa | Life as a House | Sam Monroe |
| 2002 | Star Wars: Episodi II – Kloonien hyökkäys | Star Wars Episode II: Attack of the Clones | Anakin Skywalker |
| 2003 | Väritetty totuus | Shattered Glass | Stephen Glass |
| 2005 | Star Wars: Episodi III – Sithin kosto | Star Wars Episode III: Revenge of the Sith | Anakin Skywalker / Darth Vader |
| 2006 | Factory Girl | Factory Girl | Billy Quinn/Musician |
| 2007 | Awake | Awake | Clay Beresford, Jr. |
| 2007 | Virgin Territory | Virgin Territory | Lorenzo de Lamberti |
| 2008 | Jumper | Jumper | David Rice |
| 2009 | New York, I Love You | New York, I Love You | Ben |
| 2010 | Takers | Takers | A.J. (The Builder) |
| 2010 | Vanishing on 7th Street | Vanishing on 7th Street | Luke Ryder |
| 2010 | Quantum Quest: A Cassini Space Odyssey | Quantum Quest: A Cassini Space Odyssey | Jammer (ääni) |
| 2014 | American Heist | American Heist | James |
| 2014 | Outcast | Outcast | Jacob |
| 2015 | 90 Minutes in Heaven | 90 Minutes in Heaven | Don Piper |
| 2017 | First Kill | First Kill | Billy |
| 2018 | The Last Man | The Last Man | Kurt |
| 2018 | Little Italy | Little Italy | Leo Campo |
| 2019 | Star Wars: The Rise of Skywalker | Star Wars: The Rise of Skywalker | Anakin Skywalker (äänirooli; cameorooli) |
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 1993 | Family Passions | Skip McDeere | Tuntemattomat jaksot |
| 1995 | Love and Betrayal: The Mia Farrow Story | Fletcher | Televisioelokuva |
| 1995 | Harrison Bergeron | Eric | Televisioelokuva |
| 1996 | No Greater Love | Teddy Winfield | Televisioelokuva |
| 1996 | Forever Knight | Andre | Jakso: "Fallen Idol" |
| 1997 | Goosebumps | Zane | Jakso: "Night of the Living Dummy III" |
| 1999 | Real Kids, Real Adventures | Eli Goodner | Jakso: "Paralyzed: The Eli Goodner Story" |
| 1999 | Pelottaako? | Kirk | Jakso: "The Tale of Bigfoot Ridge" |
| 1999 | The Famous Jett Jackson | Steven | Jakso: "Popularity" |
| 2000 | Trapped in a Purple Haze | Orin Krieg | Televisioelokuva |
| 2000 | Higher Ground | Scott Barringer | 22 jaksoa |
| 2018 | Star Wars Rebels | Anakin Skywalker | Ääni (arkisto) Jakso: "Maailma maailmojen välissä" |
| 2020 | Star Wars The Clone Wars | Anakin Skywalker | Ääni (arkisto) Jakso: "Sirpaleina" |
| 2022 | Obi-Wan Kenobi | Anakin Skywalker / Darth Vader | 5 jaksoa |
| 2023 | Ahsoka | Anakin Skywalker | 4 jaksoa |
Aiheesta muualla

Kuvia tai muita tiedostoja aiheesta Hayden Christensen Wikimedia Commonsissa
Mitä tapahtuu todella?

| Mitä tapahtuu todella? |
| --- | --- |

Kirjailija:  Pentti Saarikoski
Kansitaiteilija:  Markku Reunanen
Kustantaja:  Otava
Julkaistu:  1962
Sivumäärä:  50
Löydä lisää kirjojaKirjallisuuden teemasivulta
Mitä tapahtuu todella? on Pentti Saarikosken viides runokokoelma vuodelta 1962 ja samalla Saarikosken läpimurtoteos. Teoksen merkitys syntyajankohtanaan on arvioitu suureksi: moniaineksisen ja marxistis-leninistisesti asennoituneen runokokoelman on katsottu merkinneen irrottautumista modernismista paitsi Saarikoskelle itselleen myös suomalaiselle runoudelle laajemmin.
Saarikoski on ottanut teokseen vaikutteita amerikkalaisesta nuorisorunoudesta. Modernistiselle runoudelle ominaisen hiottuuden sijaan Mitä tapahtuu todella? sisältää muun muassa arkipuheen omaista kielenkäyttöä. Avantgardistisuudellaan Saarikosken on katsottu halunneen ilmentää maailmantilan sekavuutta ja jäsentymättömyyttä, jonka kuvaukseen modernistinen runoilmaisu ei enää riittänyt. Myöhemmin teokseen on katsottu tallentuneen jotain tuolloisesta kiristyneestä maailmanpoliittisesta tilanteesta, ydinsodan uhasta ja nuorison politisoitumisesta, jonka eturintamassa Saarikoski itse oli.
Kirsi Kunnas kirjoittaa Mitä tapahtuu todella -teoksesta aikalaisarviossaan: ”Saarikoski löytää loistavia näkykuvioita kuten ’minä olen pelkkää pimeyttä niinkuin enkeli joka lentää omaa valoaan nopeammin’. Toisinaan runot säteilevät liian monia mielikuvia ja aina ei annettu vihje toimi. (--) Loppupuolen runopamfletit (useimmat) välittävät kuvan puolivillaisesta tekosivistyneestä maailmastamme, joka tarjoaa ikävystymistä atomisuojissa.”
Mitä tapahtuu todella? voitti Valtion kirjallisuuspalkinnon vuonna 1963.
Kirjan alkuperäisen kansikuvan on suunnitellut Markku Reunanen.
Moretti

Moretti on muun muassa seuraavien henkilöiden sukunimi:
Alessandra Moretti (s. 1973), italialainen poliitikko ja europarlamentaarikko
Emiliano Moretti (s. 1981), italialainen jalkapalloilija
Fabrizio Moretti (s. 1980), brasilialainen rumpali
Giovanni Moretti (1923–2018), italialainen katolinen arkkipiispa
Isabelle Moretti (s. 1964), ranskalainen harpisti
Luigi Moretti (s. 1949), italialainen katolinen arkkipiispa
Mario Moretti (s. 1946), italialainen kommunisti, terroristi ja Punaisten prikaatien perustajajäsen
Nanni Moretti (s. 1953), italialainen elokuvaohjaaja, -tuottaja, -käsikirjoittaja ja -näyttelijä
Tobias Moretti (s. 1959), itävaltalainen näyttelijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Helmer J. Wahlroos

Helmer Jarl Wahlroos, kirjailijanimi Pontus Skrivare (22. tammikuuta 1897 Viipuri – 9. tammikuuta 1971 Porvoo) oli suomalainen päätoimittaja ja ruotsin kielellä kirjoittanut näytelmäkirjailija.
Helmer Wahlroosin vanhemmat olivat filosofian maisteri, Viipurin ruotsalaisen lyseon rehtori Gustaf Waldemar Wahlroos (1856–1936) ja Aina Anna Sofia Söderholm. Hän pääsi ylioppilaaksi 1914 ja valmistui filosofian kandidaatiksi 1919 ja filosofian maisteriksi 1923.
Wahlroos oli vuodesta 1920 alkaen Porvoossa ilmestyneen Borgåbladetin päätoimittajana. Hän toimi myös Porvoon kansanopiston johtajana vuodesta 1922 lähtien. Wahlroos oli Borgåbygdens Ungdomsförbundin perustaja ja puheenjohtaja 1923–1949, Hän oli Porvoon kaupunginvaltuuston jäsenenä vuodesta 1926 ja kaupunginhallituksen jäsenenä vuodesta 1946. Lisäksi Wahlroos oli Porvoon soturikyläsäätiön puheenjohtajana ja Kungälvin pohjoismaisen kansanopiston johtokunnan jäsenenä.
Helmer Wahlroos oli naimisissa vuodesta 1920 Karin Elin Aline Åkerstedtin kanssa.
Teoksia

Omalla nimellä:
Kommunalberättelse för Borgå stad 1921-25 : Enligt uppdrag av stadsfullmäktige utarbetat.     Borgå 1930
Förbudslagen och vi : referat vid det interkommunala mötet i Lovisa den 10 maj 1931.     Borgå 1931
Borgå folkhögskola 50 år : en historik; elevmatrikel i redigering av Hugo Weckman.      Borgå 1939
Ur Klipp av Pontus; teckningar av Tor Berglöf.     Tryckeri- & tidnings ab i Borgå 1967
Kommunvapen i Nyland.    Nylands svenska landskapsförbund, Borgå 1969
Från Landsbygdens brandstod till Nylands försäkring : Nylands försäkring ömsesidigt bolag 1945-1970, 100 år Nylands försäkring 1871-1970. Publikation 2.    Nylands försäkring, Helsingfors 1971
Nimimerkillä Pontus Skrivare:
Efter regn kommer solsken : folklivspjes i en akt. Borgåbladets teaterbibliotek No.2.     Borgå 1924
Dramat i andelsaffären : ett litet lustspel. Borgåbladets teaterbibliotek No.4.     Borgå 1925
Före stormen : dramatisk episod. Borgåbladets teaterbibliotek No.5.     Borgå 1925
Den gamla tavlan : lustspel i en akt. Borgåbladets teaterbibliotek No.16.     Borgå 1929
En riktig jul : dramatisk episod av Pontus Skrivare. Borgåbladets teaterbibliotek No.17.     Borgå 1930
Evighetsmaskinen : lustspel i en akt. Borgåbladets teaterbibliotek No.19.     Borgå 1930
Äventyr i hushållsskolan : lustspel i en akt. Borgåbladets teaterbibliotek No.22.     Borgå 1931
Teatertablåer och programförslag : hopskrivna och samlade av Pontus Skrivare. Borgåbladets teaterbibliotek No.23.     Borgå 1931
Konsulent Grönstedt håller föredrag : lustspel i en akt. Borgåbladets teaterbibliotek No.24.     Borgå 1931
Tre fiskar med ett kast : lustspel i en akt. Borgåbladets teaterbibliotek No.26.     Borgå 1931
En länk i en kedja : Dramatisk bild i en akt. Borgåbygdens ungdomsförbund tillägnad av Pontus Skrivare. Borgåbladets teaterbibliotek No.28.     Borgå 1931
I juletid : dramatisk bild i en akt med jullekar. Borgåbladets teaterbibliotek No.30.     Borgå 1931
Mary Jeppesens öde : ett skådespel med mening i, sammanställt av Pontus Skrivare. Borgåbladets teaterbibliotek No.35.     Borgå 1932
Moreno Veloso

Moreno Veloso vuonna 2014.
Moreno Veloso (s. 22. marraskuuta 1972 Salvador) on brasilialainen muusikko. Hän on Caetano Veloson poika ja aloitti laulamisen 3-vuotiaana, kuusi vuotta myöhemmin myös kitaransoiton. Lauluntekijänä hän debytoi vuonna 1982 isänsä kappaleessa ”Um Canto de Afoxé para Bloco Do Ile”. Teini-ikäisenä Veloso kiersi isänsä ja Gilberto Gilin kanssa lyömäsoittajana. Myöhemmin hän soitti selloa Carlinhos Brownille. Hän on perustanut oman studionsa. Hän on julkaissut muun muassa kokeellisen albumin Music Typewriter (2001) yhdessä Alexandre Kassinin ja Domênico Lancelottin kanssa.
Hatsuzuki (1942)

| Hatsuzuki / 初月 |
| --- | --- |
 Hatsuzuki

Aluksen vaiheet
Rakentaja:  Maizurun laivastoarsenaali
Kölinlasku:  25. heinäkuuta 1941
Laskettu vesille:  3. huhtikuuta 1942
Palveluskäyttöön:  29. joulukuuta 1942
Poistui palveluskäytöstä:  10. joulukuuta 1944
Loppuvaihe:  upotettu 25. lokakuuta 1944
Tekniset tiedot
Uppouma:  2 743 t (normaali) 3 759 t (kuormattu)
Pituus:  134,2 m
Leveys:  11,6 m
Syväys:  4,15 m
Koneteho:  50 000 shp
Nopeus:  33 solmua
Miehistöä:  263
Aseistus
Aseistus:  8 × 10 cm/65 type 98 4 × 25 mm type 96 4 × 61 cm torpedoputkea 56 × syvyyspommia
Hatsuzuki (jap. 初月) oli keisarillisen Japanin laivaston Akizuki-luokan hävittäjä toisessa maailmansodassa.
Valmistus

Alus tilattiin vuoden 1939 hankinnoissa Maizurun laivastontelakalta, missä köli laskettiin 25. heinäkuuta 1941. Alus laskettiin vesille 3. huhtikuuta 1942 ja otettiin palvelukseen vielä saman vuoden lopulla 29. joulukuuta.
Palvelus

Alus upposi 25. lokakuuta 1944 Cape Enganon edustalla käydyssä taistelussa ja poistettiin alusluettelosta 10. joulukuuta 1944.
Montesquieu-Volvestre

Montesquieu-Volvestre
Montesquieu-Volvestre on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2006 oli 2 660. Montesquieu-Volvestren pinta-ala on 60 km².
Aiheesta muualla

Kuvia tai muita tiedostoja aiheesta Montesquieu-Volvestre Wikimedia Commonsissa
Hengityselimistö

Hengityselimistöön (lat. apparatus respiratorius) lasketaan kuuluvaksi ne elimet, jotka osallistuvat kaasujen vaihtoon ympäristön ja verenkierron välillä. Lisäksi hengityselimistö osallistuu äänenmuodostukseen, kaasumaisten kuona-aineiden poistoon ja elimistön happo-emästasapainon säätelyyn.
Nisäkkäillä

Nisäkkäillä hengityselimistö jaetaan ylä- ja alahengitysteihin sekä keuhkoihin. Ylähengitysteihin kuuluvat nenäontelo, nenän sivuontelot, nielu ja kurkunpää, joista hengitysilma kulkee kehon sisään ja poistuu elimistöstä. Alahengitysteihin kuuluvat henkitorvi ja keuhkoputket, joita pitkin hengitysilma kulkee nenästä tai suusta keuhkoihin ja päinvastoin. Keuhkoista hengitysilman happi siirtyy vereen ja hiilidioksidi poistuu siitä.
Linnuilla

Linnuilla hengityselimistön osia ovat nisäkkäiden tapaan nenäontelo, nenän sivuontelot, nielu, henkitorvi, keuhkoputket ja keuhkot, mutta erikoisuutena linnun hengityselimistössä ovat ilmapussit. Lisäksi lintujen keuhkot eivät ole rakenteeltaan samanlaiset kuin nisäkkäiden keuhkot. Linnun keuhkot laajenevat vain hyvin vähän ja ilmapussien ansiosta keuhkoissa kulkee hengitysilma vain yhteen suuntaan.
Kaloilla

Kalojen hengityselimistöön kuuluvat kidukset, joissa kaasujen vaihto tapahtuu veden ja veren välillä. Keuhkokaloilla tosin löytyy keuhkot.
Hyönteisillä

Monilla hyönteisillä on vain yksinkertainen ilmaputkisto.
Aiheesta muualla

Wikimedia Commonsissa on kuvia tai muita tiedostoja aiheesta .
OpetusTV, biologia: Hengityselimistö
Hengityselimistö
Nenä
Nenäontelo
Nenän sivuontelo
Nielu
Kurkunpää
Henkitorvi
Keuhkot
Keuhkoputket
Keuhkorakkulat
Hattaraplaneetta

Hattaraplaneetta (engl. super-puff planet) tarkoittaa harvaa planeettaa. Se on läpimitaltaan suuri mutta kevyt taivaankappale. Hattaraplaneetat ovat harvimpia tunnettuja planeettoja. Hattaraplaneetan koko vastaa jättiläisplaneettaa, vaikka sen massa on vain murto-osa jättiläisplaneettojen tavallisesta massasta.
Hattaraplaneetan massa on tyypillisesti noin 4-16 Maan massaa ja säde 5-15 Maan sädettä. Tiheys on noin 0,03-0,3 g/cm³.
Hattaraplaneetan harva tiheys selittyy joko tiheällä kaasukehällä tai renkailla, jotka luovat kaukaa katsoen vaikutelman isosta planeetasta.
Tähdeltä Kepler 51 on löydetty kolme hattaraplaneettaa, joiden tiheys on alle 0,1 g/cm³.
Hattaraplaneettoja

| Planeetta | Massa Maa=1 | Säde Maa=1  | Tiheys g/cm³ |
| --- | --- | --- | --- |
| Kepler 51 b | 2,1 | 7,1 ± 0,3 | 0,064 |
| Kepler 51 c | 4,1 | 9,0 (7,3−11,8) | 0,03 |
| Kepler 51 d | 7,6 | 9,7 ± 0,5 | 0,04 |
| Kepler 18d | 16,4 | 6,98 | 0,27 |
| Kepler 79d | 5,0 | 7,16 | 0,09 |
| Kepler 87 c | 6,4 ± 0,8 | 6,14 ± 0,29 | 0,152 |
| Kepler 177 c | 14,7 | 8,72 | 0,12 |
| Kepler 223 d | 8,0 | 5,24 | 0,31 |
| Kepler 223 e | 4,8 | 4,60 | 0,28 |
| Kepler 79 d | 6,0 | 7,16 | 0,09 |
| HIP 41378f | 12 | 9,2 | 0,09 |
Selitys

Hattaraplaneetat on havaittu keskustähden valokäyrien jaksollisista pimennyksistä ja tähden säteisnopeuden muutoksista päättelemällä. Niinpä hattaraplaneettojen olemusta ei täsmälleen tunneta.
Hattaraplaneetat saattavat selittyä sillä, että planeetan kaasukehä näyttää sen pinnalta. Kaasukehä olisi tällöin huonosti valoa läpäisevä, esimerkiksi pölypitoinen. Paksu, tiheä kaasukehä pimentää keskustähteä pidempään kuin pelkästään planeetta. Niinpä planeetta näyttää ulospäin harvalta, vaikka itse kaasukehän omaava planeetta onkin tiheä.
Toinen mahdollisuus on planeettaa ympäröivä tiheä, laaja rengassysteemi. Renkaat pimentävät tähteä. Tällöin planeetta näyttää valokäyrässä suuremmalta kuin mitä todellisuudessa on.
Planeetta, jolla on paksu kaasukehä, kulkee keskustähtensä yli.
Tähden yli kulkeva rengasplaneetta.
Hannoverin Sofia

Sofia von der Pfalz, Gerard van Honthorst 1650
Sofia von de Pfalz intiaaniasussa sisarensa Luise Hollandinen maalaamana n. 1644
Sophie von Hannover (alunp. Sophie von der Pfalz); (14. lokakuuta 1630 Wassenaer Hof, Haag, AlankomaidenYhdistyneet provinssit – 8. kesäkuuta 1714 Herrenhausenin linnan puutarha, Hannover) oli saksalainen prinsessa ja Hannoverin vaaliruhtinatar.
Sofie von der Pfalz, Gerard van Honthorst 1641
Leskeytynyt Hannoverin vaaliruhtinatar Sophie n. 1707
Suku

Hän oli Böömin kuningas Fredrik I:n ja prinsessa Elisabet Stuartin tytär. Hänen äitinsä oli Skotlannin, Englannin ja Irlannin kuninkaan Jaakko I:n ainoa aikuiseksi elänyt tytär, ja näin hänessä oli myös Englannin ja Skotlannin kuninkaallista verta. Hänellä oli yksitoista sisarusta, joista hän oli viides tytär. Hän syntyi Alankomaissa vanhempiensa maanpaon aikana ja menetti isänsä kaksivuotiaana. Vuonna 1641 Sophie muutti äitinsä hovin kanssa Haagista Heidelbergiin, missä tämän suosikkiveli Karl Ludwig oli saanut suvun omaisuuden takaisin.
Avioliitto ja lapset

Hänen puolisonsa vuodesta 1658 oli Braunschweig-Lüneburgin herttua, Hannoverin vaaliruhtinas Ernst August (1629–1698).  Hän suhtautui järjestettyyn avioliittoonsa yhtä rauhallisesti kuin jätti huomiotta puolisonsa rakastajattaret, suhteet ja tämän huvittelumatkat Italiaan.
Heille syntyi seitsemän lasta, joista kolme poikaa kuoli taistelukentällä:
Georg Ludwig, Yrjö I (1660–1727), Hannoverin prinssi, Hannoverin vaaliruhtinas, Ison-Britannian ja Irlannin kuningas
Friedrich August (1661–1690), keisarillisen armeijan kenraali, kaatui Suuressa Turkin sodassa
Maximilian Wilhelm von Braunschweig-Lüneburg (1666–1726), keisarillisen armeijan marsalkka
Sofia Charlotte (1668–1705), Preussin kuningatar, Fredrik I:n puoliso
Karl Philipp von Braunschweig-Lüneburg (1669–1690), keisarillisen armeijan eversti, kaatui Suuressa Turkin sodassa
Christian Heinrich von Braunschweig-Lüneburg (1671–1703), hukkui Tonavaan sotaretkellä Ranskaa vastaan
Ernst August von Braunschweig-Lüneburg, Yorkin ja Albanyn herttua (1674–1728), Osnabrückin ruhtinaspiispa